**FELHÍVÁS**

**ÖRÖKSÉG**

**XVIII: Szivárvány  
Regionális Gyermek és Ifjúsági Néptáncfesztiválra.**

*Kodály Zoltán tanítása szerint már kicsi gyermekkorban fontos az ének és a zene tanulása, tanítása.*

*Az Örökség Nemzeti Gyermek és Ifjúsági Népművészeti Egyesület szerint ugyanígy elengedhetetlen és fontos a gyermekek testi, lelki és közösségi fejlődése érdekében, a ritmusra, játékra és táncra tanítása.*

Ennek gyakorlása és életszerű alkalmazása érdekében Egyesületünk támogatásával megrendezzük a Nyugat-dunántúli Régió Gyermek és Ifjúsági Néptánc Fesztiválját az alábbi kiírás szerint.

**A rendezvén célja:** Olyan népművészeti Fesztivál szervezése, amelyben a táncos gyerekek és ifjak **kiváló helyszínen, színházi körülmények között** mutathatják be mindazt a tudást, amivel rendelkeznek, szívesen adnak elő **1 koreográfiát**, a táncos társaknak, vezetőinek, az érdeklődő közönségnek és a felkért szakembereknek.

**A rendezvény helye: Büki Művelődési és Sportközpont, Könyvtár, 9737 Bük, Eötvös u. 11.**

**A rendezvény időpontja: 2020. október 22-23.**

**Nevezési határidő: 2020. október 7.**

**A járványügyi helyzetre való tekintettel a rendezvény zártkörűen kerül megrendezésre. A régiós fesztiválon csak a résztvevő csoportok és az őket tanító pedagógusok, csoportvezetők, illetve 1 fő kísérő szülő vehet részt!**

**A NEVEZÉS FELTÉTELEI:**

* A fesztiválra kizárólag a Zala, Vas, Győr-Moson Sopron megyében működő csoportok nevezhetnek. Átjelentkezni csak rendkívül indokolt esetben lehet a két régió elnökének teljes egyetértésével lehetséges. A fesztiválra jelentkezhet az ÖGYNE határon túli tagja is,
* A nevezési határidő betartása és a nevezési díj befizetése
* A nevezés a kért dokumentumok online felületen történő teljes kitöltésével és határidőn belüli visszaküldésével érvényes!

Űrlap itt elérhető: <https://forms.gle/57JjorWy3ZrBzGPD7>

*A jelentkezéseket a megadott határidőn belül, és ÉRKEZÉSI SORRENDBEN tudjuk fogadni!*

**Nevezési díj:** 10 000 Ft / koreográfia

A nevezési díjat 2020. október 15-ig az alábbi számlaszámra, utalással kell teljesíteni:

Ungaresca Táncegyüttes Nonprofit Kft.

Nyugat Takarék: 72100237-10136582

**A nevezés négy korcsoportban történhet:**

* I. korcsoport: 6 - 10 éves korosztály
* II. korcsoport: 10 - 14 éves korosztály
* III. korcsoport: 14 - 18 éves korosztály
* IV. korcsoport: vegyes korosztály

A korosztályok meghatározásánál a verseny napja jelenti a fordulónapot.

Nevezni mind a négy korcsoportban egy csoportnak egy koreográfiával lehet (tematikus vagy autentikus folklór), a koreográfiák időtartama minimum 4, maximum 10 perc lehet (+ / - 15 mp)

Amennyiben a csoport a járványügy helyzet miatt személyesen nem tud megjelenni a rendezvényen, **ONLINE felületen is biztosítunk** lehetőséget a régiós fesztiválon történő részvételre. Mindezt kérjük a szervezőknek jelezni előre!

**ZSŰRI, ÉRTÉKELÉS, DÍJAZÁS**

A szakmai zsűri által nyújtott értékeléssel és minősítési fokozatok kiadásával szeretnénk segítséget nyújtani a csoportok vezetőinek. Továbbá ösztönözni az együttesek hagyományápoló és közösségépítő tevékenységét.

A fesztiválon résztvevő csoportok produkcióit szakmai zsűri értékeli és minősíti.

A ZSŰRI TAGJAI: Sikentáncz Szilveszter, Darmos István, Farkas Lilla, Majoros Róbert

A minősítés lehet: Kiemelt Arany, Arany, Ezüst, vagy Bronz minősítés

**Az értékelés szempontjai:**

* Életkori sajátosság szerinti tánc megjelenítés
* Zenei illeszkedés és motivikai megformálás, hitelesség
* Viselet és színpadi megjelenés
* Koreográfiai megformálás
* A produkció impressziói alapján adható plusz pontok

A zsűri elnöke és tagjai egymástól függetlenül, egyénileg értékelik a csoportok teljesítményét. Külön-külön legfeljebb 25-25 pontot adhatnak koreográfiánként. A csoportok végső pontszáma a zsűri által adott pontok összege, legfeljebb 25 pont lehet.

A szakmai zsűri mellett **egy társadalmi zsűri** is működni fog. Minden résztvevő együttes 1 fő szülőt delegálhat a társadalmi zsűribe. A társadalmi zsűri tagjai különdíjakat oszthatnak ki. A társadalmi zsűri tagjai egymástól függetlenül, egyénileg értékelik a csoportok teljesítményét. Külön-külön legfeljebb 10 pontot adhatnak koreográfiánként. A társadalmi zsűri tagjai saját csoportjukat nem értékelhetik. A csoportok végső pontszáma a társadalmi zsűri által adott pontok összege.



2020. 09. 29.

Sipos Ferenc Csollányné Horváth Krisztina

sk. sk.